In 1275 kwoamn de poaters Augustynen in under domein en d'heern van Gistel verhuusdn no 't center van Brugge. Ze lietn een huus bouwn met een ountvangbureau in de Ontvangersstroate, vo t'inn van tolgeldn. De stroate lag e staptje van 't verbluuf van de groaf, 't loater Prinsenhof.

Kakkerlakkn zyn fernient van de orde Blattaria (van 't Latyn voun die bêestn: blatta). Tegoare met de termietn moakn ze dêel uut van de orde Blattodea. De noame in 't Vlams komt van oul 't Nederlands uut ouderwets Portugees (caccalacca). 't Zyn bykan 5000 verschillige sôortn ekend in de weireld, van die sôortn zyn der mor e stik of twientig of dertig die oltemets voun probleemn zorn.

D'r zyn nog relatief veel handschriftn en miniateurn overgebleevn, surtout evangelische. D'ofbeeldiengn besloan meestol e heel blad en zyn dikkers felgekleurd.

1 januoari - Bouveteiland wordt oentdekt deur de Franschn oentdekkiengsreiziger Jean-Baptiste Bouvet de Lozier in de zuudelikn Atlantischn Oceoan.

De nieuwe kerke is getêkend deur Willy Devriendt, ne lokoaln architect. Den binnenkant is vree modern beist da j't an de buutnkant nie echt ziet.

Omda de Blanknbergsche zwemverênigienge in de joarn 1950 nie mi mocht zwemmn in ’t stiksje voart tusschn de scheurpit en de Blanknbergsche voart zyn ze e dêelclub van Brugge gewordn. Begun 1970 is de club were ipgesticht in ’t Blosocentrum in ofwachtienge dat de werkn gerêed woarn an ’t nieuw ""Noordzeebad"". Van Audenaerde is ton één van de trainers gewordn van de zwemclub en in 1975, os ’t nieuw zwembad opengienk, mocht ’n als kanoalzwemmer ’t zwembad als êerstn inzwemmn.

Ploatntektoniek (van 't Grieks tekton, wa da ""bouwer"" of ""daklegger"" betêkent) beschryft de grôotschoalse bewegiengn van d'eirde zyn lithosfeer. De theorie omvat d'oudere conceptn van continentoale drift, ountwikkeld in 't begin van de twientigste êeuwe deur Alfred Wegener, met 't principe van zêebodemsprêedienge (ountwikkeld in de tsestiger joarn).

Zo was 't er ieder joare een gebedsweke woar dat de beste prekers langskwoamen om derop t'oamern dat de gelôvigen kindjes moestn moakn. Zô zie'je in de gebôortestatistieken olsan piekn neegn moanden achter zô'n gebedsweke.

Paus Julius II (Albisola Superiore, 5 december 1443 - Rome, 21 februoari 1513) was paus van 31 oktober 1503 toet an zyn dôod. Je wier geboorn in 1443 ols Giuliano della Rovere en je was een neef van Paus Sixtus IV.

Zeure vulkoann: ôd het magma zeur van samenstellienge is (mêer dan 65% silica, typisch zo'n 30% zuvere silica, 50% orthoclaas en 12% mica) wordt het vree viskeus. Dôdeure kand het moeilik uut de vulkoankroater kommn, en zô'n vulkoann hen dikwils vrêe explosieve erupties (bevoorbêeld Vesuvius in Italië of Mont Pelée up Martinique). Da komt omdad een magmaprop de kroater hè verstopt en de gazedruk derounder stygt toedat den prop meegeeft.

Achter 'n dôod van Lotharius I wierd zyn Middnryk were verdêeld ounder zyn drie zeuns met et Verdrag van Prüm. Zyn twidde zeune Lotharius II erfde et nôordelik stik, da zyn noame regnum Hlotharii krêeg, loater Lothariengn.